《示韦中实六首 其六》
宋代·张侃

微官当力勤，后月已戒路。思君且话言，处处放閒步。

花前借莺吟，卷中笑鱼蠹。民家老树根，小憩觅幽趣。

更后四十年，同君寻旧寓。斯事姑置之，尺书寄飞羽。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。